Mädchenjahre einer Königin (film, 1936)
Mädchenjahre einer Königin () je njemačka crno-bijela filmska komedija snimljena 1936. u režiji Ericha Engela. Predstavlja adaptaciju istoimenog teatarskog komada austrijskog pisca Geze Silberera, pri čemu je scenario napisao Ernst Marischka. Naslovna protagonistica, koju tumači Jenny Jugo, je mlada britanska prijestonasljednica Viktorija kojoj je njen premijer Lord Melbourne (čiji lik tumači Otto Treßler) uredio brak s njemačkim princom Albertom od Saxen-Coburga i Gothe). Radnja prikazuje kako ona pred vjenčanje odlazi u Kent gdje upoznaje lijepog i mladog Nijemca te se u njega zaljubi, ne znajući da je to zapravo njen budući suprug. Mädchenjahre einer Königin je velikim dijelom snimljen kako bi se obilježila 100. obljetnica tih događaja, a imao je i političku pozadinu, jer je tada vladajući nacionalsocijalistički režim nastojao promovirati politiku suradnje i savezništva nove Njemačke i Velike Britanije. Publika je, međutim, daleko više pažnje obraćala na romantične i komične zaplete, odnosno glavnu atrakciju u obliku popularne Jenny Jugo, te je Mädchenjahre einer Königin postao jedan od najgledanijih filmova godine u Njemačkoj, odnosno jedan od najgledanijih njemačkih filmova 1930-ih. Među publikom se našao i nacistički vođa Adolf Hitler, poznat kao veliki poklonik Jenny Jugo, i  koji je jednu od kopija filma držao u svojoj rezidenciji u Berghofu.

Mädchenjahre einer Königin je godine 1954. u Austriji dobio istoimeni remake u boji sa Romy Schneider u glavnoj ulozi, a koji je režirao Marischka.

Uloge
 Jenny Jugo ... Victoria  
 Olga Limburg ... Vojvotkinja od Kent  
 Renée Stobrawa ... Barunica Lehzen  
 Otto Treßler ... Lord Melbourne 
 Friedrich Benfer ... Princ Albert  
 Ernst G. Schiffner ... Kralj William  
 Erik Ode ... Prinz von Oranien  
 Angelo Ferrari ... Alexander, Großfürst von Rußland  
 Paul Henckels ... König Leopold von Belgien  
 Werner Pledath ... Lord Cunningham  
 Ernst Rotmund ... Baron Brunow, russischer Botschafter  
 Julius Brandt ... Archbishop Canterbury  
 Herbert Hübner ... Sir John Conroy  
 Fritz Nygrin ... Taglione, Tanzmeister 
 Gustav Waldau ... Professor Lenkmann  
 Heinz Salfner ... George - Kammerdiener  
 Rudolf Essek ... Lord Palmerstone 
 Gabriele Hoffmann ... Lady Landsdowne 
 Elfriede John ... Lady Littelton 
 Lotte Spira ... Lady Flora Hastings 
 Ernst Stimmel ... Mr. Davis 
 Otto Stoeckel ... Lord Russel

Izvori

Literatura 
 Fritsche, Maria. Homemade Men in Postwar Austrian Cinema: Nationhood, Genre and Masculinity. Berghahn Books, 2013.

Vanjske veze 
 
 Mädchenjahre einer Königin in filmportal.de

Njemački filmovi
Filmske komedije
Historijski filmovi
Romantične komedije
Authority control 2